Kamu bisa jelasin ke aku soal Universiti al-Azhar dalam bahasa melayu?

| name = Universiti Al-Azhar

| image_name = Al Azhar1.jpg

| caption = Masjid Al-Azhar di Kaherah Mesir

| established = 970~972 (penubuhan)1961 (rasmi sebagai universiti)

| president = Salamah Daud (2022-kini)

| head_label = Imam Besar

| head = Ahmad al-Tayib

| campus = pelbagai kawasan

Universiti Al-Azhar (;  ) ialah sebuah universiti awam di Kaherah, Mesir. Ia turut merangkumi Masjid Al-Azhar. Ia merupakan universiti tertua yang melahirkan sarjana di Mesir – dan kedua tertua di dunia – dan dikenali sebagai universiti paling unggul bagi pembelajaran Islam. Sebagai tambahan, bagi pengajian tinggi, Al-Azhar menyelia sebuah rangkaian sekolah dengan anggaran pelajar seramai dua juta orang. Sehingga tahun 1996, lebih 4,000 pusat pengajian di Mesir membina jaringan dengan universiti ini.

Diasaskan pada 970 atau 972 oleh Khilafah Fatimiyah sebagai sebuah pusat pembelajaran Islam, para penuntutnya mempelajari al-Quran dan perundangan Islam secara terperinci, di samping pengajian mantik, nahu dan bagaimana untuk mengira fasa perubahan bulan. Kini, ia menjadi pusat utama bagi kesusasteraan Arab dan pengajian Islam di dunia. Pada 1961 mata pelajaran tambahan bukan agama telah ditambah dalam kurikulumnya.

Perpustakaannya dianggap kedua terpenting di Mesir selain Perpustakaan dan Arkib Kebangsaan Mesir. Pada Mei 2005, Al-Azhar bekerjasama dengan sebuah perusahaan teknologi maklumat Dubai , Projek Pendidikan IT (ITEP) dilancarkan oleh Mohammed bin Rashid Al Maktoum untuk memelihara naskhah Al Azhar dan menerbitkannya secara dalam talian ("Al-Azhar Online Project''") untuk memberi kemudahan penerbitan dalam talian kepada himpunan simpanan manuskrip nadir perpustakaan ini, yang menghimpunkan lebih tujuh juta laman bahan-bahan.